L 45/1390
LV
Eiropas Savienības Oficiālais Vēstnesis
24.2.2022.
KOMISIJA IZMĒĢINĀJUMA PROJEKTI
PP 01 — NODAĻA PĒTNIECĪBA UN INOVĀCIJA (turpinājums) PP 01 21
(turpinājums)
PP 01 21 01
(turpinājums) Būtu jānovērtē bremžu putekļu filtrēšanas emisiju samazināšanas potenciāls.
Ņemot vērā sarežģītos apstākļus bremžu un spārna tuvumā, laboratorijas testi vispirms būtu jāveic uz inerces dinamometra izmēģināšanas iekārtas, izmantojot Makrodaļiņu mērīšanas programmas darba grupas pieeju.
Laboratorijas testos būtu jāizmanto vismaz trīs transport­ līdzekļi, pārbaudot vieglo un komerciālo transportlīdzekļu bremzes.
b) Papildu laukizmēģinājumi, kuros izvērtē emisijas pēdas samazināšanu ar bremžu putekļu filtrēšanu
Laboratorijas testos nevar pienācīgi ņemt vērā sarežģītos apstākļus spārnā blakus bremzēm.
Tādēļ papildus būtu jāveic laukizmēģinājumi vismaz trīs transportlīdzekļiem, pārbaudot vieglo un komerciālo transportlīdzekļu bremzes.
Pamatojoties uz gravimetriskajiem mērījumiem, būtu jānosaka smalko daļiņu samazinājums reālos braukšanas apstākļos, kas tiks salīdzināts ar laboratorijas rezultātiem.
c) Laboratorijas testi, kuros izvērtē emisijas pēdas samazināšanu ar aktīvās apkārtējā gaisa filtrēšanas sistēmām
Laboratoriski jānosaka tilpumiskais caurplūdums caur aktīvā gaisa filtrēšanas sistēmu vairākos braukšanas ātrumos.
Laboratorijas apstākļos var veikt reproducējamu testēšanu, kas nav atkarīga no vides apstākļiem.
Līdz ar to būtu jāveic vēja tuneļa eksperimenti.
Pamatojoties uz noteiktiem tilpumiskā caurplūduma rādītājiem, emisiju samazinājumu var aprēķināt pēc tipiskajām apkārtējā gaisa kanālu koncentrācijām.
Vēja tuneļa testos būtu jāizmanto vismaz trīs transportlīdzekļi, pārbaudot vieglos, komerciālos un smagos transportlīdzekļus.
d) Papildu laukizmēģinājumi, kuros izvērtē emisijas pēdas samazināšanu ar aktīvās apkārtējā gaisa filtrēšanas sistēmām
Apzināto risinājumu emisiju samazināšanas potenciāls tiks pārbaudīts arī laukizmēģinājumā reālos braukšanas apstākļos.
Būtu jāpārbauda vismaz divi modernizācijas risinājumi, un PM10 un PM2,5 samazinājums tiks kvantificēts dažādos vides apstākļos (temperatūra, mitrums, daļiņu koncentrācija, satiksmes intensitāte).
Laukizmēģinājumā būtu jāizmanto vismaz 20 transportlīdzekļi, pārbaudot vieglos, komerciālos un smagos transportlīdzekļus vismaz trīs Eiropas pilsētās.
Laukizmēģinājuma rezultātiem būtu jāsniedz dati turpmāko tiesību aktu vajadzībām par vides apstākļu ietekmi uz transportlīdzekļu smalko daļiņu pēdu.
3.
Priekšizpētes veikšana un tāda demonstrācijas transportlīdzekļa uzbūvēšana, kurā iestrādātas smalko putekļu daļiņu filtrēšanas sistēmas
Būtu jāveic priekšizpēte, lai izskatītu iespējas iepriekšminētos modernizācijas risinājumus iestrādāt nākamajos transportlīdzekļos.
Īpaši ir jānorāda, cik lielā mērā filtrēšanas sistēmas var tikt iestrādātas nākamajos transport­ līdzekļos.
Ir jāveic visaptverošs tehniskais pārskats, lai izvērtētu vispārējo ietekmi uz transportlīdzekļu emisijas pēdu.
Būtu jāuzbūvē prototipa transportlīdzeklis (demonstrācijas transportlīdzeklis), lai demonstrētu attiecīgās koncepcijas un to izmantotu turpmākos laukizmēģinājumos.